Λάρνακα, 26/07/2024

**Η Lidl Κύπρου γιόρτασε τα εγκαίνια του 3ου καταστήματός της στην Πάφο και 21ου παγκύπρια**

**Σημαντική επένδυση €4 εκ., με συνολικό εμβαδό 2.334 τ.μ., χώρο πώλησης 1.470 τ.μ., 8 ταμεία εξυπηρέτησης και 1 ταμείο για ΑμεΑ.**

Σε μία **σημαντική επέκταση του δικτύου λιανικής** πώλησής της, η **Lidl Κύπρου** εγκαινίασε το νεότερο κατάστημά της στο **εμπορικό κέντρο Neon Mall of Pafos**, την **Τετάρτη 24 Ιουλίου**, σηματοδοτώντας το **3ο κατά σειρά κατάστημα Lidl στην επαρχία Πάφου** και το **21ο παγκύπρια**. Στην τελετή των εγκαινίων παρευρέθηκαν αξιόλογοι προσκεκλημένοι, μεταξύ των οποίων τοπικοί αξιωματούχοι, συνεργάτες και μέλη της εταιρείας, φίλοι και εκπρόσωποι των ΜΜΕ.

Το νέο κατάστημα, το οποίο καταλαμβάνει μία εντυπωσιακή έκταση **2.336 τ.μ., με χώρο πώλησης 1.470 τ.μ.**, είναι εξοπλισμένο **με 8 ταμεία εξυπηρέτησης** **πελατών**, συμπεριλαμβανομένου **ενός ειδικά διαμορφωμένου για να εξυπηρετεί άτομα με αναπηρία (ΑμεΑ)**. Αντανακλώντας τη δέσμευση της Lidl για βιωσιμότητα και εκσυγχρονισμό, το κατάστημα διαθέτει **φιλικές προς το περιβάλλον ψυκτικές μονάδες** που λειτουργούν με προπάνιο R-290 και διαθέτει ένα πλήρως **αυτοματοποιημένο σύστημα παραγγελιών** για τη βελτιστοποίηση της διαχείρισης των αποθεμάτων και τη μείωση της σπατάλης τροφίμων.

Στην ομιλία του, **ο κ.** **Βασίλης Λαγογιάννης, Γενικός Διευθυντής της Lidl Κύπρου**, εξήρε τα προηγμένα χαρακτηριστικά του καταστήματος και τη συνεχή δέσμευση της εταιρείας στις ανάγκες της τοπικής κοινωνίας αλλά και στις βιώσιμες πρακτικές. *«Αυτό το νέο υπερσύγχρονο κατάστημα»*, τόνισε, *«αντιπροσωπεύει μία σημαντική επένδυση ύψους €4 εκατομμυρίων και αναδεικνύει την ειλικρινή μας δέσμευση για κάλυψη των αυξανόμενων αναγκών των κατοίκων της Πάφου. Ευθυγραμμισμένο με τα παγκόσμια πρότυπα μας, αυτό το έξυπνο κατάστημα ενσωματώνει τεχνολογία αιχμής και βιώσιμες πρακτικές, εξασφαλίζοντας μία αποτελεσματική και φιλική προς το περιβάλλον εμπειρία αγορών».*

Η εκδήλωση των εγκαινίων δεν ήταν μόνο ένας εορτασμός του νέου καταστήματος, αλλά και μία πλατφόρμα επιβεβαίωσης του σημαντικού ρόλου της Lidl Κύπρου στη στήριξη της τοπικής οικονομίας και των παραγωγών*. «Η συνεργασία μας με περισσότερους από* ***90 Κύπριους προμηθευτές*** *μάς επέτρεψε να προσφέρουμε* ***περισσότερες από 3.000 σειρές προϊόντων*»**, πρόσθεσε ο κ. Λαγογιάννης. *«Αυτές οι συνεργασίες αποτελούν απόδειξη της προσπάθειάς μας για παροχή φρέσκων, υψηλής ποιότητας προϊόντων στην καλύτερη δυνατή τιμή»*.

Κατά την εκδήλωση, τον δικό του χαιρετισμό απηύθυνε και ο **κ. Γεώργιος Μάης, Πρόεδρος ΕΒΕ Πάφου (Εμπορικό και Βιομηχανικό Επιμελητήριο Πάφου)**, ο οποίος κατά την ομιλία του ανέφερε χαρακτηριστικά *«Η δυναμική παρουσία και η ραγδαία ανάπτυξη των υπεραγορών Lidl στην χώρα μας, μαρτυρεί από μόνη της, ότι το κοινό έχει αγκαλιάσει την αγοραστική εμπειρία όπως αυτή προσφέρεται από τον όμιλο.» «Θα ήταν παράλειψη μου να μην αναφερθώ στην συμβολή των υπεραγορών Lidl στην βελτίωση του ανταγωνισμού και της ποιότητας των προσφερόμενων αγαθών και υπηρεσιών, κάτι που σαφώς αποβαίνει προς όφελος των καταναλωτών.»* πρόσθεσε.

Οι εορταστικές εκδηλώσεις συνεχίστηκαν και την επόμενη μέρα, **Πέμπτη 25 Ιουλίου**, με το **επίσημο άνοιγμα του καταστήματος προς το κοινό**. Καλωσορίζοντας τους πρώτους πελάτες, η Lidl Κύπρου επεφύλασσε πολλές εκπλήξεις, ειδικές προσφορές και κεράσματα Lidl λιχουδιών και ποτών, σε μία καθόλα εορταστική ατμόσφαιρα που αναδείκνυε την υψηλού επιπέδου εμπειρία αγορών που προσφέρει η Lidl.

Το νέο κατάστημα Lidl στην Πάφο είναι ένας ακόμη φάρος του σύγχρονου λιανεμπορίου, ενσαρκώνοντας τη δέσμευση της εταιρείας για ποιότητα, βιωσιμότητα, υποστήριξη της τοπικής κοινότητας και προσφορά προϊόντων με την καλύτερη σχέση τιμής-ποιότητας.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)